EkBass/fiwiki-20250220-pages-articles huggingface dataset:
Philippe Nkiere Keana

Philippe Nkiere Keana CICM (21. helmikuuta 1938 – 6. marraskuuta 2024) oli kinshasankongolainen roomalaiskatolinen piispa. Hänet vihittiin papiksi 2. elokuuta 1965 ja nimitettiin Bondon koadjuuttoripiispaksi 15. huhtikuuta 1991. Piispaksi vihkiminen seurasi 6. tammikuuta 1992. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.Catholic-Hierarchy.org: Bishop Philippe Nkiere Keana, C.I.C.M. Nkiere Keanasta tuli 13. marraskuuta 1992 Bondon piispa. 27. heinäkuuta 2005 hän sai nimityksen Inongon piispaksi. Hän jäi eläkkeelle vuonna 2018. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1938 syntyneet Luokka:Vuonna 2024 kuolleet
Dmitri Tarabin

Dmitri Sergejevitš Tarabin (ven. Дмитрий Сергеевич Тарабин, s. 29. lokakuuta 1991 Berliini) on moldovalaislähtöinen venäläinen keihäänheittäjä. Hän muutti Moskovaan opintojen perässä 2009 ja sai Venäjän kansalaisuuden samana vuonna. Venäjän edustusoikeus kansainvälisissä kilpailuissa myönnettiin hänelle heinäkuussa 2010. == Ura == Tarabin voitti vuonna 2010 alle 20-vuotiaiden MM- pronssia ja vuonna 2011 alle 23-vuotiaiden EM-pronssia. 2011 hän pääsi edustamaan maataan uransa ensimmäisissä aikuisten arvokilpailuissa. Tuloksena oli Daegun MM-finaalin kymmenes sija. Vuonna 2013 Tarabin voitti Kesäuniversiadien keihäänheiton kotimaansa kamaralla ja voitti lajin myös joukkue-EM-kilpailujen Superliigassa samana vuonna. Tarabinin henkilökohtainen ennätys on 88,84 metriä, jonka hän heitti maansa mestaruuskilpailuissa Moskovassa 24. heinäkuuta 2013. Tarabin saavutti Moskovan MM-kilpailuissa pronssia tuloksella 86,23 m. Hän ohitti viimeisellä kierroksella Kenian Julius Yegon, joka heitti maansa ennätyksen tuloksella 85,40. == Yksityiselämä == Tarabin on naimisissa keihäänheiton maailmanmestarin Marija Abakumovan kanssa. Heidät vihittiin lokakuussa 2012. == Lähteet == ==Aiheesta muualla== * Luokka:Venäläiset keihäänheittäjät Luokka:Vuonna 1991 syntyneet Luokka:Elävät henkilöt
Karelia-puhallinorkesteri

Karelia-puhallinorkesteri on Helsingissä toimiva puhallinorkesteri, Historiaa , Karelia-puhallinorkesteri. Viitattu 31.7.2018.. ==Historiaa== Karelia- puhallinorkesteri perustettiin Viipurissa 1908 seitsikkona nimellä Viipurin rautatieläisten soittokunta. Sen jäsenet liittyivät Viipurin suojeluskunnan soittokuntaan, joka toimi talvisodan syttymiseen saakka. Soittokunnan soittimet ja nuotisto onnistuttiin pelastamaan junavaunussa Helsinkiin. Sotien jälkeen kapellimestari Vilho Aalto perusti viipurilaisten soittajatovereidensa kanssa Helsingin Rautatieläisten Soittokunnan, joka käytti myös nimeä Pääkaupungin Karjalaisten Soittokunta. Aluksi käytännössä vain esiintymisasu oli erilainen. 1950-luvulla orkesterissa oli jopa noin 30 soittajaa ja ohjelmistossa yli 900 kappaletta. Vuonna 1960 rautatieläisten ja karjalaisten välit viilenivät ja soittokunnat erkanivat. Karjalaissoittokunta jatkoi harjoittelua Keskon tiloissa Katajanokalla, ja 1960-luvun lopulla poistettiin vaatimus, että jäsenten piti olla syntyperäisiä karjalaisia. Vuonna 1968 orkesterin puheenjohtajaksi tuli tuubansoittaja ja sovittaja Jussi Valto, ja 1974 uudeksi kapellimestariksi valittiin Raimo Voutilainen. Pian soittokunta muutti Käpylän uuteen Karjalataloon, jossa esiintymisiä oli suunnilleen viikoittain. Orkesteri esiintyi myös radiossa ja alkoi tehdä äänilevyjä. Vuonna 1979 otettiin käyttöön esiintymisnimi Karelia-puhallinorkesteri, mutta virallinen nimi on yhä Pääkaupungin Karjalaisten Soittokunta. Vuonna 1986 kapellimestariksi tuli Ossi Runne, ohjelmisto laajeni viihdemusiikin suuntaan ja orkesterin kokoa kasvatettiin noin kahdestakymmenestä yli kolmeenkymmeneen. Esiintymismatkoja tehtiin Yhdysvaltoihin, Espanjaan ja Unkariin. Vuodesta 1997 Karelian soittajista ja reserviläismuusikoista muodostui Päämajan soittokunta, joka esiintyy maanpuolustushenkisissä tilaisuuksissa. Vuonna 2003 Ossi Runne vetäytyi kapellimestarin toimesta ja Jussi Valto kuoli. Uudeksi kapellimestariksi kutsuttiin Tom Bildo, jonka johdolla Kareliasta on tullut noin 40 soittajan symphonic band. Vuodesta 2008 kapellimestarina on Tom Bildon kanssa vuorotellut Heino Koistinen. ==Diskografia== * Nitrodisko, (1977) * Messinki on rautaa, (1979) * Torvi soi ja trumpu pauhaa, (1979) * Valssimuistoja, (1981) * Puhallinviihteen toivekonsertti, (1983) * Hei Karjalasta., (1985) * Ikiviihdettä, (1987) * Tempo di tango, (1990) * Valkea joulu, (1990) * Suomi-marssi, (1992) * Ossi, (1994) ==Lähteet== ==Aiheesta muualla== * Kotisivu * * Luokka:Suomalaiset puhallinorkesterit Luokka:Helsingin musiikki
Sisko Poikkipuoli

Sisko Kaarina Poikkipuoli (s. 10. tammikuuta 1936)Helsingin sanomat, 85-v syntymäpäiväonnittelut, 10.1.2021, s. C 13 on suomalainen säveltäjä, sanoittaja ja laulaja, joka teki yhden pitkäsoiton Fazer Finnlevy -levymerkille.https://www.finna.fi/Record/viola.406502 ==Diskografia== * Kevätkaipaus (1981) ==Lähteet== ==Aiheesta muualla== * Luokka:Suomalaiset säveltäjät Luokka:Suomalaiset laulajat Luokka:Suomalaiset sanoittajat Luokka:Vuonna 1936 syntyneet Luokka:Elävät henkilöt
Pablo Virgilio Siongco David

Pablo Virgilio Siongco David (s. 2. maaliskuuta 1959) on filippiiniläinen roomalaiskatolinen piispa. Hänet vihki papiksi San Fernandon arkkihiippakuntaan Oscar V. Cruz 12. maaliskuuta 1983. Hänet nimitettiin San Fernandon vihkipiispaksi sekä Guardialfieran titulaaripiispaksi 27. toukokuuta 2006, ja piispaksi vihkiminen seurasi 10. heinäkuuta. Pääkonsekraattorina toimi Gaudencio Borbon Rosales, jota avustivat Paciano Basilio Aniceto ja Angel N. Lagdameo.Catholic-Hierarchy.org: Bishop Pablo Virgilio Siongco David == Lähteet == Luokka:Filippiiniläiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Galeyan kieli

Galeya eli garea on malaijilais-polynesialainen kieli, jota puhutaan D’Entrecasteaux’nsaarilla Papua-Uudessa-Guineassa. Kielen käyttö on voimakasta ja sitä puhuvat kaikenikäiset. Vain 30% kielen puhujista ovat yksikielisiä; useimmat puhuvat myös dobun kieltä. Galeyan kielessä esiintyy sekä erillisiä pronomineja että muille Oseanian kielille tyypillisiä pronominaalisia liitepartikkeleita tai kongruenssia ilmaisevia affikseja.The Pronoun System in Galeya: Arguments against a Clitic Analysis == Lähteet == Luokka:Papua-Uuden- Guinean kielet Luokka:Oseanialaiset kielet
Luuvartim Boja

Luuvartim Boja oli lauluyhtye Raumalta. ==Kokoonpano== * Jouko Rajahalmehttp://vys.hypermedia.fi/lauluyhtyeet.html * Heikki Kiviluoto * Jukka Lehtonen * Tauno Koskela * Erkki Helkelä ==Diskografia== * Luanikast reissu - Raumlaissi veisui ja värsyi, (1974) * Priki efrosiina, (1978) ==Lähteet== ==Aiheesta muualla== * Luokka:Suomalaiset lauluyhtyeet Luokka:Rauman musiikki
Sarezin maanjäristys

Sarezin maanjäristys tuhosi pienen kylän Tadžikistanissa 18. helmikuuta 1911. Se sai liikkeelle valtavan maanvyöryn, joka peitti alleen lähikylän ja patosi Bartangjoen, joka muodosti Sarez-järven jossa on noin 17,5 kuutiokilometriä vettä. ==Lähteet== Luokka:Vuoden 1911 onnettomuudet Luokka:1900-luvun maanjäristykset Luokka:Tadžikistanin historia
Risto Tuomi (laulaja)

Risto Tuomi on suomalainen laulaja, joka teki yhden pitkäsoiton Fazer Finnlevy -levymerkille. ==Diskografia== * Sinun jälkeesi (1989)http://www.deezer.com/fr/album/6631033 ==Lähteet== ==Aiheesta muualla== * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Risto Tuomi

Risto Tuomi (s. 21. elokuuta 1960) on suomalainen jääkiekkoilija, pelipaikaltaan puolustaja. == Ura == Tuomi pelasi SM-liigassa kymmenen kautta Porin Ässien joukkueessa vuosina 1978–1991. Kaudet 1981–1983 hän pelasi Ruotsissa, ensin Timrä IK:ssa ja sitten Västra Frölunda IF:ssä. Tuomi pelasi SM-liigan runkosarjassa 329 ottelua, joista yhden olympiajoukkuetta edustaen kaudella 1983–1984. Hän teki 45 maalia ja sai 96 syöttöpistettä sekä istui jäähyllä 96 minuuttia. Pudotuspelejä hän pelasi SM-liigassa 34, joissa hän teki kolme maalia ja sai kolme syöttöpistettä. Ruotsin pääsarjassa Elitserienissä Tuomi pelasi 58 runkosarjaottelua, joissa hän keräsi tehopisteet 7 + 15 = 22 (8 jäähyminuuttia). Tuomi toimi Ässien A-juniorien apuvalmentajana vuosina 2011–2014. == Tilastot == 1978–1979 Ässät SM-liiga 17 0 0 0 0 8 0 0 0 0 1979–1980 Ässät SM-liiga 36 3 8 11 14 7 1 0 1 0 JMM 5 1 0 1 2 1980–1981 Ässät SM-liiga 35 7 5 12 6 2 0 0 0 0 1981–1982 Timrå IK Elitserien 25 4 7 11 2 – – – – – 1982–1983 Västra Frölunda Elitserien 33 3 8 11 6 – – – – – 1983–1984 Ässät SM-liiga 34 10 10 20 10 9 0 1 1 0 Olympiajoukkue SM-liiga 1 0 0 0 2 – – – – – 1984–1985 Ässät SM-liiga 34 7 20 27 14 8 2 2 4 2 1985–1986 Ässät SM-liiga 36 9 14 23 8 – – – – – 1986–1987 Ässät SM-liiga 44 3 13 16 18 – – – – – 1987–1988 Ässät SM-liiga 43 2 14 16 12 – – – – – 1988–1989 Ässät SM- liiga 18 1 10 11 8 – – – – – 1989–1990 Ässät I-div. 41 5 25 30 10 – – – – – 1990–1991 Ässät SM-liiga 31 3 2 5 4 – – – – – 10 kautta yhteensä SM-liiga 329 45 96 141 96 34 3 3 6 2 == Lähteet == * * * Luokka:Suomalaiset jääkiekkoilijat Luokka:Vuonna 1960 syntyneet Luokka:Elävät henkilöt
Guineansukasnokka

Guineansukasnokka (Bleda canicapillus) on bulbulien heimoon kuuluva varpuslintu. ==Levinneisyys== Guineansukasnokkaa tavataan Länsi-Afrikassa. Sen on kuvattu olevan yleinen, ja sen kannankehitys on vakaa. Liberian kannaksi arvioidaan 240 000 yksilöä. Laji on luokiteltu elinvoimaiseksi. ==Lähteet== Luokka:Bulbulit
Hurrikaani Beulah

Hurrikaani Beulah oli vuoden 1967 Atlantin hurrikaanikauden toinen trooppinen myrsky. Se kehittyi trooppiseksi matalapaineeksi Vähä-Antillien lähellä, voimistui trooppiseksi myrskyksi Karibianmerellä 7. syyskuuta ja jatkoi matkaansa länteen saavuttaen hirmumyrskyn voiman 8. syyskuuta. Se heikkeni Karibiaa ylittäessään mutta voimistui Meksikonlahdella uudelleen hirmumyrskyksi. Se tuotti peräti 146 tornadoa, enemmän kuin mikään muu trooppinen hirmumyrsky Yhdysvalloissa. == Lähteet == Luokka:Vuoden 1967 luonnonmullistukset Beulah
Sukasnokka

Sukasnokka (Bleda syndactylus) on bulbulien heimoon kuuluva varpuslintu. ==Levinneisyys== Sukasnokkaa tavataan laajalla alueella Afrikassa. Lännessä sen levinneisyysalue ulottuu Sierra Leoneen, idässä Keniaan ja etelässä Angolaan ja Sambiaan. Lajin on kuvattu olevan salamyhkäinen, ja sen yksilömäärät on ehkä aliarvioitu. Sukasnokka on luokiteltu elinvoimaiseksi. ==Lähteet== Luokka:Bulbulit
Luettelo Viipurin oppikouluista

Tämä on Viipurissa toimineiden oppikoulujen nimiä sisältävä luettelo. Oppilaitoksen nimi tai nimen kirjoitusasu on voinut vaihdella eri aikoina. * Wiipurin suomalainen klassillinen lyseo * Viipurin klassillinen lyseo * Viipurin suomalainen lyseo * Viipurin suomalainen reaalilyseo * Viipurin kaksoislyseo * Viipurin kaksoisyhteislyseo (Helsinkiin siirrettynä, myöhemmin nimillä Helsingin kaksoisyhteislyseo, Hykkylän lukio, Hykkylän koulu sekä Käpylän yläaste ja lukio) * Viipurin realikoulu (myöhemmin Viipurin Realikoulu, Maanviljelys- ja Kauppalyseo, nykyään Helsingissä nimellä Maunulan yhteiskoulu ja Helsingin matematiikkalukio) * Viipurin uusi yhteiskoulu, Helsinkiin muutettuaan Karjalan yhteiskoulu ;Varhaisempi koulu * Viipurin lukio, vuonna 1641 perustettu lukio, joka 1723 siirrettiin Porvooseen. ==Lähteet== Viipurin oppikouluista Luokka:Viipurin oppilaitokset
Keltasukasnokka

Keltasukasnokka (Bleda eximius) on bulbulien heimoon kuuluva varpuslintu. ==Levinneisyys== Keltasukasnokkaa tavataan Norsunluurannikolla, Ghanassa, Guineassa, Liberiassa ja Sierra Leonessa. Se on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi. Vuonna 2008 laji luokiteltiin vaarantuneeksi, mutta tutkimusten mukaan keltasukasnokka ei ole niin altis elinympäristömuutoksille kuin ennen luultiin, joten sen uhanalaisuusluokka laskettiin silmälläpidettäväksi uusimmassa uhanalaisuusarvioinnissa. ==Lähteet== Luokka:Bulbulit
Ohjassukasnokka

Ohjassukasnokka (Bleda notatus) on bulbulien heimoon kuuluva varpuslintu. Sitä pidetään joskus keltasukasnokan (Bleda eximius) alalajina. ==Levinneisyys== Ohjassukasnollaa tavataan Afrikan keskiosissa. Luoteessa sen levinneisyysalue ulottuu Kameruniin ja Nigerian kaakkoisosiin, idässä Ugandaan ja Tansanian luoteisosiin ja lounaassa Angolan luoteisosiin. Sen on kuvattu olevan yleinen, ja sen kannankehitys on vakaa. Ohjassukasnokka on luokiteltu elinvoimaiseksi. ==Lähteet== Luokka:Bulbulit
Hurrikaani Bret

Hurrikaani Bret oli vuoden 1999 Atlantin hurrikaanikauden toinen trooppinen myrsky. Sen kehitys alkoi pienestä säähäiriöstä Afrikan länsirannikolla. Se voimistui 4. luokan hurrikaaniksi lähestyessään Texasin rannikkoa. Bret oli ensimmäinen Texasiin iskenyt hurrikaani kymmeneen vuoteen. == Jälkihoito == Amerikan Punaisella Ristillä oli hätämajoituksessa 10 000 henkeä. Myrskyn vaikutusalueilla tuhoja korjaamassa oli ainakin 712 liittovaltion työntekijää, muun muassa FEMA:n kenttähenkilöstöä. Kansalliskaartin joukkoja oli avustustehtävissä 564 henkeä. == Lähteet == Luokka:Vuoden 1999 luonnonmullistukset Bret
Hurrikaani Claudette

Hurrikaani Claudette oli vuoden 2003 Atlantin hurrikaanikauden kolmas trooppinen myrsky. Se aiheutti jo kehittyessään vahinkoja Saint Lucialla. Se voimistui hurrikaaniksi 10. heinäkuuta, heikkeni, muutti suuntaansa ja voimistui uudelleen 15. heinäkuuta. Se iski Port O'Connorin satamakaupunkiin Texasissa ja jatkoi siitä länteen pitkin Meksikon ja Texasin rajaa, kunnes hiipui 17. heinäkuuta. == Lähteet == Claudette
Englannin 1. divisioonan kausi 1892–1893

Englannin 1. divisioonan kausi 1892-1893 oli The Football Leaguen viides kausi. Kausi oli ensimmäinen jona Football League oli jaettu kahteen divisioonaan. Mukana 1.divisioonassa oli kuusitoista joukkuetta aiemman neljäntoista joukkueen sijasta. Uusina joukkueina olivat mukana The Wednesday, Nottingham Forest ja Newton Heath. Liigan mestaruuden voitti Sunderland. Mestaruus oli Sunderlandille toinen perättäinen. == Sarjataulukko == Kolme viimeistä joukkuetta joutuivat testiotteluihin 2.divisioonan kolmea parasta vastaan. == Ottelut == ==Testiottelut== Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan. Joukkue 1 Tulos Joukkue 2 Small Heath 1-1 Newton Heath Darwen 3-2 Notts County Sheffield United 1-0 Accrington Newton Heath 5-2 Small Heath Testiotteluiden jälkeen Darwen ja Sheffield United nousivat 1.divisioonaan. Newton Heath säilyi 1.divisioonassa ja Small Heath 2.divisioonassa. Notts County putosi 2.divisioonaan ja Accrington erosi The Football Leaguesta kokonaan, eikä näin osallistunut 2.divisioonaan seuraavalla kaudella. == Lähteet == Luokka:Jalkapallosarjojen kausi 1892–1893/1893 Luokka:Englannin 1. divisioonan kaudet
Hurrikaani Linda

Hurrikaani Linda oli kaikkien aikojen voimakkain itäisellä Tyynellämerellä havaittu trooppinen hirmumyrsky. Se muodostui trooppisesta itäaallosta syyskuun 9. päivänä 1997 ja voimistui vähitellen saavuttaen hurrikaanistatuksen noin 36 tunnin päästä. Se voimistui nopeasti saavuttaen tuulennopeuden 298 km/h. Hurrikaanin arvioitu keskipaine laski 902 millibaariin. Hirmumyrsky Lindan ennustettiin lähestyvän eteläistä Kaliforniaa, mutta sen sijaan se kääntyi merelle päin ja haihtui 17. syyskuuta. Se oli vuoden 1997 Tyynenmeren hurrikaanikauden 15. trooppinen sykloni, 13. nimetty myrsky, seitsemäs hurrikaani ja viides suurhurrikaani eli Saffirin-Simpsonin asteikon 3. luokkaan yltänyt hurrikaani. Hurrikaani Linda ohitti Meksikolle kuuluvan Socorron saaren, kun myrsky oli miltei voimakkaimmillaan, vahingoittaen saaren meteorologisia mittauslaitteita. Hurrikaani synnytti korkeita aaltoja Meksikon lounaisrannikolla, ja viisi satamaa oli suljettava. Jos hirmumysky Linda olisi rantautunut Etelä- Kaliforniaan, kuten ennustettin, olisi se ollut ensimmäinen niin tehnyt myrsky vuoden 1939 trooppisen myrskyn jälkeen. Vaikka Linda ei iskenytkään Kaliforniaan, se sai aikaan kevyttä ja kohtalaista sadetta koko alueella aiheuttaen mutavyöryjä ja tulvia San Gorgonion erämaassa; kaksi taloa tuhoutui, 77 taloa vahingoittui ja vahinkojen kokonaismääräksi tuli 3,2 miljoonaa dollaria. Lindan voimakkuudesta huolimatta sen nimeä ei poistettu hurrikaanien nimilistalta. == Varautuminen ja hurrikaanin vaikutukset == Vaikka hurrikaanin silmä ei ylittänyt rantaviivaa, se kulki läheltä Socorron saaren ohi ollessaan miltei voimakkaimmillaan. Hurrikaani katkaisi sähköt tuulen- ja paineenmittausvälineistä. Saarella sijaitseva asema tallensi painearvon 986 millibaaria ennen kuin se lakkasi keräämästä tietoa. Hurrikaani Lindan takia hurrikaanivaroituksia tai vastaavia vaarailmoituksia ei annettu. Meksikossa kuitenkin korkeiden aaltojen ja voimakkaan tuulen aiheuttama uhka sai viranomaiset antamaan varoituksen rannikkotulvista ja sulkemaan viisi satamaa. 2,4 metriin yltäviä aaltoja havaittiin rannikolla aiheuttaen tulvia Meksikon osavaltioissa Michoacán, Jalisco, Nayarit ja Sinaloa. Kun Lindan ennustettiin kääntyvän koilliseen, sen ennustettiin rantautuvan Etelä- Kaliforniaan heikkona trooppisena myrskynä, mikä olisi tehnyt Lindasta ensimmäisen niin tehneen myrskyn vuoden 1939 Kalifornian trooppisen myrskyn jälkeen. Yhdysvaltain kansallinen sääpalvelun Oxnardin yksikkö antoi yleisölle tietoa ja säätä koskevia erikoistiedotuksia, jotka käsittelivät Lindan mahdollisen rantautumisen seurauksia Etelä-Kaliforniassa. Vaikka myrsky ei tehnytkään ennustettua käännöstä, saapui Etelä-Kaliforniaan 4,6–5,5 metrisiä aaltoja. == Hurrikaanin ennätyssija == Hurrikaani Lindasta tuli 902 hPa:n paineellaan voimakkain Tyynenmeren alueella esiintynyt hurrikaani vuoden 1966 alkaneiden luotettavien mittausten jälkeen. Lindan uskotaan olevan myös voimakkain hurrikaani senkin jälkeen, kun hurrikaaneja ryhdyttiin mittamaan alueella vuonna 1949. Edellinen voimakkain hurrikaani oli hurrikaani Ava vuodelta 1973: siitä mitattu ilmanpaine oli 915 hPa:a. == Lähteet == Linda
Hurrikaani Danny

Hurrikaani Danny oli vuoden 1997 Atlantin hurrikaanikauden ainoa hurrikaani, joka rantautui Yhdysvaltoihin. Tuulennopeuteen perustuvalla Saffirin-Simpsonin asteikolla se jäi heikoimpaan eli 1. luokkaan, mutta se silti tuotti merkittäviä sademääriä Alabaman eteläosissa. Suurimmat sademäärät olivat tutkasta arvioituina yli tuhat millimetriä, kun taas sääasemille osui pahimmillaan 686 millimetrin sateet. == Lähteet == Luokka:Vuoden 1997 luonnonmullistukset Danny
Diogo Figueiras

Diogo José Rosário Gomes Figueiras (s. 7. tammikuuta 1991 Castanheira do Ribatejo, Portugali) on portugalilainen jalkapalloilija. Hän on pelipaikaltaan oikea laitapuolustaja. == Aiheesta muualla == * Diogo Figueirasin tilastot Footballzz-sivustolla Luokka:Portugalilaiset jalkapalloilijat Luokka:Vuonna 1991 syntyneet Luokka:Elävät henkilöt
Sakari Pinomäki

Sakari Pinomäki (5. marraskuuta 1933 Ylöjärvi – 29. heinäkuuta 2011) oli suomalainen keksijä ja metsätalousneuvos. Pinomäkeä pidetään koneellisen puunkorjuun uranuurtajana Suomessa ja hänellä oli kaikkiaan noin 50 suomalaista ja ulkomaista patenttia nimissään. Pinomäki valmistui metsäteknikoksi Kurun metsäopistosta 1959 ja hän kävi myös yksivuotisen Työtehoseuran konekurssin. Vuonna 1964 Pinomäki perusti Kommandiittiyhtiö S. Pinomäki nimisen yrityksen, joka toimi aluksi Hyvinkäällä mutta siirtyi sitten Ylöjärvelle. Pinomäki kehitti muun muassa seuraavia laitteita koneelliseen puunkorjuuseen: * maataloustraktoriin liitetty puiden runkojen kuorimakone Pino-Teho. * PIKA 50 monitoimihakkuukone valmistui 1968, siinä hydraulinen radio-ohjattava vinssi syötti puurungot karsinnan ja rungon katkaisun tekevälle laitteelle. * PIKA 75 valmistui 1975, se oli ensimmäinen tukki- ja pinotavaraa tekevä harvesteri, joka kaatoi ensin puun ja sen jälkeen karsi, katkoi ja lajitteli sen ilmassa puomin päällä. Pika 75:ssä oli ensimmäistä kertaa apteerausautomatiikka (Pikamat-mittauslaite), joka mittasi puun ja laski sen perusteella rungon parhaimman katkontavälin. * Yhdistelmäkone joka kaatoi, karsi ja katkaisi puut sekä siirsi lopuksi katkaistut rungot koneessa olevalle kuljetuslavalle. Yksi kone saattoi näin tehdä kaiken työn ja metsämaaston vaurioituminen oli myös vähäisempää. * Risupaalain joka kerää metsästä polttolaitoksille toimitettavat risut ja tekee niistä helposti kuljetettavia paaleja. Pinomäki kehitti useat koneensa yhteistyössä Nokia Oy:n metsäosaston kanssa. Hän kehitti hydraulisia venttiileitä (Paralcon) joiden ansiosta metsätyökoneet tarvitsivat vähemmän moottoritehoa hydraulisten puomien liikuttamiseen ja polttoaineen kulutus oli pienempi. Muutkin metsäkonevalmistajat kuten Timberjack, Ponsse ja Valmet alkoivat kopioida Pinomäen kehittämiä ratkaisuja ja toivat markkinoille vastaavanlaisia koneita. Pinomäen perheyrityksen yritystoiminta ja tuoteoikeudet myytiin vuonna 2004 Erkki Kareen hallitsemalle Pinox Oy:lle ja samalla toiminnot jaettiin kahdelle yhtiölle niin että MetPro oy hoiti osien valmistuksen, koneistuksen ja levytyöt kun taas Pinox Oy vastasi kokoonpanosta, tuotekehityksestä ja markkinoinnista. Keväällä 2008 Pinox Oy myytiin venäläiselle Petroskoissa toimivalle Harvy Forestille. Pinox haettiin saman vuoden lopulla konkurssiin ja ruotsalainen Thomas Axelsson osti konkurssipesän jäämistön. == Lähteet == * Helsingin Sanomat Muistot : Sakari Pinomäki * Aarre-lehti 31.3.2011 : Hyvä metsäkone piti tehdä itse * Englanninkielisen Wikipedian artikkeli Sakari Pinomäestä * PIKA-metsäkoneita jo 40 vuotta === Viitteet === == Aiheesta muualla == * Lusto Suomen metsämuseo : PIKA 75 harvesteri Luokka:Suomalaiset keksijät Luokka:Suomalaiset yrittäjät Luokka:Vuonna 1933 syntyneet Luokka:Vuonna 2011 kuolleet
Hughie Lehman

Frederick Hugh "Old Eagle Eyes" Lehman (27. lokakuuta 1885 – 12. huhtikuuta 1961) oli kanadalainen jääkiekon ammattilaismaalivahti. Lehman aloitti uransa joukkueissa Pembroke Lumber Kings ja Berlin Professionals. Vuonna 1911 hän liittyi New Westminster Royalsiin, jossa hän pelasi kolme kautta ennen siirtymistä Vancouver Millionairesiin 1914. Lehman pelasi puolet 22-vuotisesta ammattilaisurastaan Vancouverissa, jossa hän saavutti ainoan Stanley Cupinsa. Vuonna 1926 hän siirtyi Chicago Black Hawksiin National Hockey Leagueen (NHL) ja pelasi siellä yhden kokonaisen kauden ja toisen yhdistellen pelaajan ja valmentajan rooleja. Lehman oli ensimmäinen maalivahti, joka pyrki aktiivisesti syöttämään kiekon kenttäpelaajatovereilleen, vaikka jotkut ovat antaneent pelitavan kehittämisestä kunnian Jacques Plantelle. Kerran Lehman jopa teki maalin vastustajan verkoon Professionals-aikanaan. Lehman valittiin Hockey Hall of Fameen vuonna 1958. Luokka:Kanadalaiset jääkiekkomaalivahdit Luokka:Hockey Hall of Fame Luokka:Vuonna 1885 syntyneet Luokka:Vuonna 1961 kuolleet
Into the Groove

Into the Groove on Madonnan kappale ja single vuodelta 1985. Se oli Englannin listalla nro 1. Sitä on käytetty elokuvassa Desperately Seeking Susan ja elokuva nosti kappaleet listoille vaikka se tosiasiassa oli Angel-singlen b-puolisko.Allmovie Se on myös julkaistu pitkäsoitolla Like a Virgin. == Lähteet == Luokka:Madonnan kappaleet
Lvivin kansainvälinen lentoasema

Lvivin kansainvälinen lentoasema tai Lvivin Danylo Halytskyin kansainvälinen lentoasema (, ) on kansainvälinen lentoasema Ukrainan länsiosissa, Lvivin alueella. Se on rakennettu vuosien 1923–1928 välisenä aikana. Lentoasema siirtyi valtion omistukseen vuonna 2007. Lentoasema on nimetty Rutenian kuningas Danielin mukaan. Se sijaitsee kuuden kilometrin päässä Lvivin keskustasta. Tiedosto:Aeroport lviv.jpg|Lentoaseman vanha terminaalirakennus. Vuonna 2012 lentoasemaa käytti 576 000 ja vuonna 2013 jo 700 800 lentomatkustajaa. == Katso myös == * Lvivin rautatieasema * Lvivin linja- autoasema ==Lähteet== == Aiheesta muualla == * Lvivin kansainvälisen lentoaseman kotisivut * World Aero Data Kansainvälinen lentoasema Luokka:Ukrainan lentoasemat
Lavanda

Lavanda on Sofija Rotarun studioalbumi vuodelta 1987. ==Kappaleet== * Lavanda * Adjo * Žizn * Romantika * A muzyka zvutšit * Melancolie * Vesna * Pridi * Aist na kryše * Krasnaja strela Luokka:Vuoden 1987 albumit Luokka:Sofija Rotarun albumit
Oakland Motor Car Company

Oakland oli vuosina 1907–1931 valmistettu yhdysvaltalainen automerkki. Edward Murphy perusti vuonna 1893 Pontiac Buggy Company -yhtiön, joka valmisti Oakland-nimisiä hevoskärryjä Pontiacin kaupungissa Michiganissa. Murphy perusti autoja valmistavan Oakland Motor Car Companyn vuonna 1907. Vuonna 1908 Oakland valmisti 2-sylinterisiä autoja 274 kappaletta ja vuonna 1909 yli tuhat 4-sylinteristä autoa. General Motors hankki puolet Oaklandin osakkeista tammikuussa 1909 ja otti sen pian hallintaansa. 1920-luvulla Oakland valmisti lähinnä 6-sylinterisiä autoja. Vuonna 1930 Oakland esitteli V8-moottorisen Eight-mallin. 1929 alkanut lama kuitenkin alensi myyntiä huomattavasi. 1931 lopussa GM ilmoitti Oakland-merkin lopettamisesta. 1932 Oakland Motor Car Company muutti nimensä Pontiac Car Companyksi. Pontiac oli perustettu 1926 Oakland-yhtiön toiseksi automerkiksi ja sen tuotanto jatkui vuoteen 2010. Suomessa Oakland-autojen maahantuojana toimi 1920-luvulla Ab Automobil- Importen – Auto-Tuonti Oy.U. E. Moisala: Auto Suomessa: auton kaupan, käytön ja korjaamotoiminnan historia vuoteen 1982, s. 95. Helsinki: Autoalan Keskusliitto ry ja Autotuojat ry, 1983. ISBN 951-99459-8-9. == Lähteet == *Mobilisti 1/2008, sivu 34 ===Viitteet=== Luokka:Yhdysvaltalaiset automerkit Luokka:1920-luvun autot Luokka:1930-luvun autot
Hurrikaani Gordon

Hurrikaani Gordon oli vuoden 1994 Atlantin hurrikaanikauden kahdestoista ja viimeinen trooppinen myrsky. Ylä- ja keskitroposfäärin sääjärjestelmät ohjasivat sen kulkua mutkittelevaa reittiä pitkin Floridan lähivesillä. Gordon surmasi satoja ihmisiä Haitilla, ja Floridassa se aiheutti ainakin kuuden ihmisen kuoleman ja suuret taloudelliset vahingot maataloudelle. Vuonna 2012 Gordon luokiteltiin Pohjois-Amerikan seitsemän kaikkien aikojen pahimman myrskyn joukkoon edellisen 20 vuoden aikana. == Lähteet == Luokka:Vuoden 1994 Atlantin hurrikaanikausi Gordon
Hurrikaani Iniki

Hurrikaani Iniki oli voimakkain tunnettu Havaijin saarille iskenyt trooppinen hirmumyrsky. Vaikka hurrikaanit ovat melko yleisiä Tyynellämerellä, Havaijille niitä on osunut 40 vuoden aikana vain neljä. Niiden ennustaminen on vaikeaa, koska matkan varrelta ei ole juuri saatavana maanpinnalta tehtyjä havaintoja ja satelliittikuvien peittoaluekin on puutteellinen. Silti Inikistä varoitettiin jo edellisenä päivänä. Hurrikaani aiheutti kuuden ihmisen kuoleman, yli sadan ihmisen loukkaantumisen ja jätti yli tuhat kodittomiksi. Pahimmat tuhot koettiin Kauailla. Se aiheutti Havaijin kaikkien aikojen kalleimmat myrskytuhot, yhteensä 1,8 miljardia dollaria. == Lähteet == Luokka:Vuoden 1992 luonnonmullistukset Iniki Luokka:Luonnonmullistukset Havaijilla
Tampere Rocks

Tampere Rocks oli Tampereen ensimmäinen amerikkalaisen jalkapallon seura. Se saavutti parhaimmillaan hopeaa SM-liigassa vuonna 1990. Rocksin jälkeen Tampereella pelattiin amerikkalaista jalkapalloa seuranimillä Tampere Ilves ja Pyynikki Patriots, sekä vuodesta 1998 Tampere Saints. == Lähteet == Luokka:Entiset suomalaiset amerikkalaisen jalkapallon seurat Luokka:Entiset tamperelaiset urheiluseurat
Elmore

Elmore oli vuosina 1900–1912 valmistettu yhdysvaltalainen auto. Autotehtaan perustivat James ja Burton Becker. Tehdas sijaitsi Clydessa Ohiossa. Elmore- autoissa oli 1-, 2- tai 3-sylinterinen kaksitahtinen moottori.General Motors osti Elmore-yhtiön vuonna 1909 ja lakkautti tappiollisen automerkin vuonna 1912. Viimeiset General Motorsin valmistamat Elmore-autot olivat nelisylinterisiä ja niissä oli tehoa 30 hv (22 kW) ja 50 hv (37 kW). == Lähteet == ===Viitteet=== == Aiheesta muualla == * 1908 Elmore Cars Luokka:Yhdysvaltalaiset automerkit Luokka:1900-vuosikymmenen autot Luokka:1910-luvun autot
Kuljetuslentolaivue

Kuljetuslentolaivue (lyhenne KuljLLv) oli Suomen ilmavoimiin kuulunut joukko- osasto, joka toimi Utin lentoasemalla Valkealassa (nykyisin osa Kouvolaa) vuosina 1958–1996. Kuljetuslentolaivue operoi kuljetuskone- ja helikopterikalustolla. Suomen sotilashelikopteritoiminta kuului tuolloin Ilmavoimiin, mutta siirrettiin myöhemmin Maavoimille. Muun muassa laskuvarjomiehistön pudotukset hoitaneet kuljetuskoneet kuuluivat kyseisen yksikön kalustoon. Laskuvarjojääkäreitä kouluttanut silloinen Laskuvarjojääkärikoulu (LjK) sijaitsi Kuljetuslentolaivueen kanssa samalla sotilasalueella Utissa. Muita joukko-osaston tehtäviä olivat henkilöstön ja rahdin lentokuljetus sekä maalinhinaus ja kartoitus. ==Organisaatio== Laivueen kokoonpanoon kuuluivat: * Esikunta * Kuljetuslentue (KuljLtue) * Helikopterilentue (HekoLtue) * Esikuntakomppania (EK) * Huollon toiminnot ==Kalustoa== * Kuljetus- ja yhteyskoneet (pääosin aikajärjestyksessä): 1\. Douglas C-47 (Dakota, DC) 8 kpl 2\. Pembroke (PR) 2 kpl 3\. Saab 17A (SH) 2 kpl 4\. Saab 91D Safir (SF) x kpl 5\. Iljušin Il-28 (Iljushin, NH) 4 kpl 6\. Piper Navajo (PN) x kpl 7\. Fokker (FF) 3 kpl 8\. Gates Learjet 35A (LJ) 3 kpl 9\. Piper Chieftain (PC) x kpl * Helikopterit (pääosin aikajärjestyksessä): 1\. Agusta Bell 206 Jet Ranger (AB) x kpl 2\. Hughes 500C, 500D (HH) x kpl 3\. S.E.3130 Alouette II (HA) 2 kpl 4\. Mil Mi-1 (HK) x kpl 5\. Mil Mi-4 (HR) x kpl 6\. Mil Mi-8 (HS) x kpl ==Historia== Ennen Ilmavoimien komentajan alaiseksi alistamista yksikkö toimi Utissa seuraavilla nimillä: * Kuljetus- ja tiedustelulentue/Karjalan Lennosto (Kulj- ja TiedLtue) 1.7.1958 - * Tiedustelu- ja kuljetuslentue/Karjalan Lennosto (Tied- ja KuljLtue) 1. 9.1960 - * Kuljetuslaivue/Karjalan Lennosto (KuljLvue) 1. 9.1961 - * Kuljetuslentolaivue/Karjalan Lennosto (KuljLLv) 1. 3.1962 - Jo vuonna 1921 Utissa toimi Tiedustelulaivue (Tied.Lvue) osana Ilmailuosasto 1:tä. ==Perinteet== Kuljetuslentolaivueen perinnetilana toimii Utin Ilmailu- upseerikerhorakennuksen Utin lentotukikohdan perinnehuone.http://users.kymp.net/ilmakilta/perinnetila.htm ==Päälliköt== Kuljetuslentolaivueen komentajina (yksikön koosta johtuen käytetty termi päällikkö) ovat toimineet seuraavat upseerit: * yliluutnantti Kari Hämäläinen 1960 - 1962 * N N 1963 - 1965 * majuri Kalervo Tiitinen 1.10.1965 - 2.12.1965 * everstiluutnantti Paavo Tahvanainen 3.12.1965 - 5.7.1968 * N N 6.7. - 26.8.1968 * everstiluutnantti Erkki Penttilä 27.8.1968 - 29.7.1974 * everstiluutnantti Kari Hämäläinen 30.7.1974 - 9.3.1980 * everstiluutnantti Osmo Kopponen 10.3.1980 - 30.6.1984 * everstiluutnantti Esa Komulainen 1.7.1984 - 28.2.1991 * everstiluutnantti Vesa Ala-Mononen 1.3.1991 - 31.8.1994 * majuri Aarni Hyttinen 1.9.1994 - 31.5.1996 * everstiluutnantti Ismo Partio 1.6.1996 - 31.12.1996http://users.kymp.net/ilmakilta/lentotukikohta.htm#Kuljetuslentolaivueen%20komentajat Vuonna 1996 siihen yhdistettiin Luonetjärven varuskunnassa toimineet Tiedustelulentolaivueen toiminnot. ==Lähteet== Luokka:Suomen ilmavoimien historialliset lentolaivueet Luokka:Kouvolan historia
Signor Blitz

Signor Blitz (synt. Antonio van Zandt, 21. kesäkuuta 1810 Deal, Kent, Englanti – 28. tammikuuta 1877 Philadelphia, Pennsylvania, Yhdysvallat) oli brittiläinen taikuri ja esiintyjä.Find A GraveTieteen kuvalehti Historia 11/2013, s. 77. Blitz aloitti julkiset esiintymiset jo 13 vuoden iässä.NY Times 29.1.1877 Muutaman Saksassa viettämänsä vuoden jälkeen hän otti nimekseen – mielestään houkuttelevamman – Signor Blitz. Hän oli suosittu esiintyjä kaikkialla. Suosio perustui hänen näytöksiinsä, joissa hän yhdisteli taikuutta ja humoristista lavaesiintymistä sekä muun muassa kesytettyjä eläimiä ja jongleerausta. Blitz oli ensimmäisiä henkilöitä, jotka toivat vatsastapuhumisen esityksiinsä nuken (Bobby) kera. Blitzin suuren suosion myötä toistakymmentä muuta henkilöä käytti hänen nimeään houkutellakseen väkeä näytöksiinsä. Yhdysvaltoihin hän muutti vuonna 1834Magicpedia asettuen asumaan Philadelphiaan. Hän meni naimisiin ja pariskunnalle syntyi neljä lasta. Ensimmäisen vaimonsa kuoltua hän avioitui uudelleen vuonna 1863. Eräs Signor Blitzin tunnetuimmista esityksistä oli temppu, jossa hän vaikutti nappavan aseesta ammutun luodin. Hän kuitenkin lopetti sen esittämisen tempun liiallisen vaarallisuuden vuoksi. Blitz kirjoitti omaelämäkerran Fifty Years In the Magic Circle. Hän kuoli pitkällisen sairauden murtamana kotonaan Philadelphiassa 28. tammikuuta 1877. == Lähteet == Luokka:Yhdysvaltalaiset taikurit Luokka:Vuonna 1810 syntyneet Luokka:Vuonna 1877 kuolleet
Etelä-Atlantin anomalia

Etelä-Atlantin anomalia on alue, jolla maapallon sisempi Van Allenin vyöhyke tulee lähimmäksi maapallon pintaa, eli noin 200 kilometrin päähän siitä. Tämä johtaa energiahiukkasten suurempaan sisäänvirtaukseen alueella ja altistaa kiertävät satelliitit korkeammalle säteilypitoisuudelle. Ilmiön aiheuttaa se, että maapallo ja sen magneettiset dipolit eivät ole samankeskisiä. Etelä- Atlantin anomalia on se maapalloa ympäröivä alue, jolla Maan magneettikenttä on heikoimmillaan. == Katso myös == * Napaisuuskäännös == Lähteet == Luokka:Atlantin valtameri Luokka:Geofysiikka
Carl-Olof Ternryd

Carl-Olof Ternryd (25. kesäkuuta 1928 Moheda, Kronobergin lääni – 8. heinäkuuta 2013) oli ruotsalainen pääjohtaja ja yhteiskunnallinen vaikuttaja.Professori kunnioitti Suomen sotia, Carl-Olof Ternryd 1928–2013 Helsingin Sanomat 2.8.2013 sivu B 12 Artikkelin verkkoversio Ternryd valmistui Ruotsin Kuninkaallisesta teknillisestä korkeakoulusta 1953 ja hänestä tuli tekniikan lisensiaatti 1971. Tekniikan kunniatohtorin arvon hän sai 1980.Per Lundin (toim.) Tidig programmering, 2006, s. 23 Hän oli Ruotsin Vägverketin pääjohtaja 1978–1982 sen jälkeen Ruotsin puolustusvoimien materiaalilaitoksen pääjohtaja 1982–1988. Hän oli Kuninkaallisen teknillisen korkeakoulun apulaisprofessori 1988–1995. Hänet valittiin 1976 Insinööritiedeakatemian puheenjohtajaksi ja 1985 Sotatiedeakatemian puheenjohtajaksi. Ternryd vaikutti siihen, että suomalaiset "Syväriltä Kannakselle" -elokuvat Etulinjan edessä ja Tali-Ihantala 1944 saivat Ruotsista taloudellista tukea. Keräys tuotti 10 miljoonaa kruunua, ja myös kuningas tuki hanketta. Hän sai 2004 Suomen Valkoisen Ruusun ritarikunnan komentajamerkin. == Lähteet == Luokka:Ruotsalaiset professorit Luokka:Ruotsalaiset virkamiehet Luokka:Vuonna 1928 syntyneet Luokka:Vuonna 2013 kuolleet
Ivan Ožogin

Ivan Gennadevitš Ožogin (, 1. syyskuuta 1978 Uljanovsk) on venäläinen näyttelijä sekä musikaali- ja oopperalaulaja. Hän aloitti uransa jo kolmevuotiaana saatuaan ensimmäiset laulutuntinsa. Vuonna 2002 hän valmistui Venäjän teatteritaiteellisesta akatemiasta musikaalilaulajana. Sen jälkeen Ožogin on laulanut sekä sivu- että päärooleissa eri musikaaleissa, esimerkiksi Kaunotar ja hirviö tai Nord-Ost (Норд-Ост; suom. koillinen). Luokka:Venäläiset laulajat Luokka:Venäläiset näyttelijät Luokka:Vuonna 1978 syntyneet Luokka:Elävät henkilöt
Guggenheim International Award

Guggenheim International Award oli Solomon R. Guggenheimin säätiön myöntämä taidepalkinto. Kolme ensimmäistä kertaa, 1956, 1958 ja 1960, se jaettiin palkinnon perustaneen Guggenheimin johtajan James Johnson Sweeneyn virkakaudella. Palkintoon liittyi näyttely. Palkinnon ojensi Yhdysvaltojen presidentti Dwight Eisenhower.Guggenheim International AwardJames Johnson Sweeney Administrative papers Palkinto oli aikansa suurin taidepalkinto, ja sillä oli poliittista merkitystä kylmän sodan aikana. Ensimmäisenä palkinnon sai brittiläinen taiteilija Ben Nicholson. Näyttelyt olivat merkityksellisiä Guggenheimin kokoelmien kannalta, sillä niistä museo hankki teoksia kokoelmiinsa. Vuonna 1964 Asger Jorn torjui palkinnon ilmoittamalla kieltäytymisestään sähkeellä: "go to hell with your money bastard stop refuse price stop never asked for it stop against all decency mix artist against his will in your publicity stop i want public confirmation not to have participated in your ridiculous game stop".Situationist International Online Palkinto myönnettiin vuoteen 1964 saakka maalaustaiteesta, vuonna 1966 se myönnettiin kuvanveistosta.Guggenheim International Exhibition 1967 (Archive.org) Viimeinen kansainvälinen näyttely oli 1971Publications, Guggenheim.org. == Lähteet == Luokka:Kuvataidepalkinnot Luokka:Yhdysvaltalaiset palkinnot
Hurrikaani Irene (1999)

Hurrikaani Irene oli lokakuussa (13.–19. päivien välillä) vuonna 1999 Atlantilla pyörinyt trooppinen hirmumyrsky. Vuoden 1999 hurrikaanikauden aikana se oli järjestyksessään yhdeksäs trooppinen myrsky ja kuudes hurrikaanin asteelle voimistunut myrsky. Irene aiheutti rankkasateita ja tulvia Kuubassa ja Bahamalla, josta se jatkoi matkaansa voimistuen kohti pohjoista. Floridaan Irene iskeytyi 1. luokan hurrikaanina ja kääntyi kohti Carolinaa voimistuen entisestään 2. luokkaan. Kaiken kaikkiaan Irene aiheutti 18 ihmisen kuoleman. Näistä kolme oli suoraan myrskyn aiheuttamia kuolemia, ja loput 15 ihmistä kuolivat epäsuorasti myrskyjen aiheuttamien tuhojen seurauksena. == Lähteet == == Aiheesta muualla == Luokka:Vuoden 1999 luonnonmullistukset Irene
Hurrikaani Isis

Hurrikaani Isis oli syyskuussa (1.–3. päivien välillä) vuonna 1998 Tyynellämerellä pyörinyt trooppinen hirmumyrsky. Vuoden 1998 hurrikaanikauden aikana se oli järjestyksessään yhdeksäs trooppinen myrsky ja kuudes hurrikaanin asteelle voimistunut myrsky. Isis aiheutti tuhoa niin Kalifornian alueella Yhdysvalloissa kuin myös Meksikon rannikolla. Kaiken kaikkiaan Irene aiheutti 14 ihmisen kuoleman. Pääasiassa kuolemat liittyivät myrskyn aiheuttamiin rankkasateisiin ja tulviin. == Lähteet == Luokka:Vuoden 1998 luonnonmullistukset Isis
Keravan NMKY

Keravan NMKY on perustettu Keravan Wanhassa Pappilassa vuonna 1989. KNMKY on osa kansallista YMCA Finlandia (ent. Suomen Nuorten Miesten Kristillistä yhdistystä) ja laajaa kansainvälistä YMCA perhettä, johon kuuluu 55 miljoonaa jäsentä 135 maassa. Keravan NMKY:n toimintamuotoja ovat olleet salibandy, kaukalopallo, pöytätennis, naisjaosto, leirityö, päihdekasvatus, kansainvälisyyskasvatus jne. 2013 Keravan NMKY:n toimintamuotoja ovat mm. äijäsähly, perhesähly sekä isä-lapsi ja perheleirit. Toiminta on ekumeenista. Yhdistys toteuttaa Liikkuva seurakunta -yhteistyötä Keravan seurakunnan kanssa edistäen kokonaisvaltaista kristillistä ihmikäsitystä. Tärkeimmät yhteistyökumppanit on Keravan ev.lut seurakunta sekä Keravan kaupunki. Jäsenmuoto on vapaa ja toimintaan osallistuu vuosittain n. 110 eri lasta, nuorta ja aikuista. Luokka:Keravalaiset urheiluseurat
Éric Messier

Éric Messier (s. 29. lokakuuta 1973 Drummondville, Quebec) on kanadalainen entinen ammattilaisjääkiekkoilija. Hän pelasi sekä puolustajana että laitahyökkääjänä. == Ura == Messier ei saanut NHL-varausta, vaan teki vuonna 1995 sopimuksen Colorado Avalanchen kanssa vapaana pelaajana. Tätä ennen hän oli pelannut muun muassa kolme kautta juniorisarja LHJMQ:ssa, jossa hänet valittiin vuonna 1994 sarjan toiseen tähdistökentälliseen. Hän pelasi ensimmäisen ammattilaiskautensa kokonaan farmijoukkue Cornwall Acesissä AHL:ssä ennen kuin debytoi NHL:ssä kaudella 1996–1997. Suurin osa toisestakin kaudesta meni kuitenkin AHL:ssä, joukkueena tuolloin Hershey Bears, joka voitti kauden päätteeksi Calder Cupin. Messier vakiinnutti paikkansa Avalanchen NHL-kokoonpanossa kaudella 1997–1998 ja pelasi joukkueessa lopulta lähes koko NHL-uransa. Kaudella 2000–2001 hän oli voittamassa seuran historian toista Stanley Cupia. Heinäkuussa 2003 hän ja Václav Nedorost siirtyivät Florida Panthersiin pelaajakaupassa, jossa Avalanche sai vaihdossa Peter Worrellin ja toisen kierroksen varausvuoron NHL:n varaustilaisuudessa 2004. Hän sai saman vuoden marraskuussa rannevamman, joka päätti kauden 2003–2004 hänen osaltaan vain 21:n ottelun jälkeen. Kausi jäi hänen viimeisekseen NHL:ssä. Messier pelasi kahdeksan kautta kestäneellä NHL-urallaan 406 runkosarja- ja 72 pudotuspeliottelua ja teki runkosarjassa 75 tehopistettä, 25 maalia ja 50 syöttöpistettä, ja pudotuspeleissä kahdeksan tehopistettä, kolme maalia ja viisi syöttöpistettä. Pelaajauransa jälkeen hän on toiminut muun muassa jääkiekkovalmentajana. == Lähteet == == Aiheesta muualla == * Luokka:Kanadalaiset jääkiekkoilijat Luokka:Vuonna 1973 syntyneet Luokka:Elävät henkilöt
Johan Mannerheim

Carl Fridolf Johan Mannerheim (27. joulukuuta 1868 Askainen – 25. syyskuuta 1934 Grensholm, Vånga, Ruotsi) oli suomalaissyntyinen, pitkään Ruotsissa asunut vapaaherra ja teollisuusjohtaja. Johan Mannerheimin vanhemmat olivat kreivi Carl Robert Mannerheim ja Hedvig Charlotta Helena von Julin. Hänen sisaruksiaan olivat marsalkka Carl Gustaf Emil Mannerheim, pankinjohtaja Carl Mannerheim, sairaanhoitaja Sophie Mannerheim ja kirjailija Eva Mannerheim- Sparre. Isän kreivin arvo periytyi vain vanhimmalle pojalle eli Carlille, muut veljet saivat alemman vapaaherran arvon. Mannerheim oli koulutukseltaan agronomi ja toimi vuodesta 1896 isännöitsijänä Jokioisten kartanossa, joka oli vuonna 1872 muutettu osakeyhtiöksi. Hän hoiti kartanoa tarmokkaasti ja hankki pian haltuunsa yhtiön osake-enemmistön. Mannerheimin aikana kartanoon perustettiin siirappi- ja sokeritehdas ja kartanon rautatehdas myytiin Ferraria Oy:lle, jonka osakkeista kartano omisti pääosan. Forssan ja Humppilan välille rakennettiin Jokioisten rautatie ja kartanossa toimitettiin isojako. Mannerheimin aikana rakennettuja rakennuksia ovat kartanon talli ja maneesi. Maanalaisessa aktivistien toiminnassa 1900-luvun alussa mukana ollut Mannerheim muutti sortovuosien aikana Suomesta Ruotsiin vuonna 1904. Hän hankki omistukseensa Grensholmin tilan Vångan pitäjästä Itä-Götanmaalla. Vuonna 1907 Mannerheim hankki merkittävän osuuden ruotsalaisen metsäteollisuusyhtiön Kramforsin osakkeista vaimonsa perheen rahoilla ja vuonna 1910 hänestä tuli Kramforsin toimitusjohtaja yli 20 vuoden ajaksi. Johan Mannerheim oli Ruotsissa toimineen Föreningen Finlands vänner -yhdistyksen puheenjohtaja. Tämä yhdistys organisoi ja rahoitti valkoisten puolella Suomen sisällissodassa taistelleen ruotsalaisten vapaaehtoisprikaatin (Svenska Brigaden). Johan Mannerheim itse oli sodan aikana vilkkaassa kirjeenvaihdossa veljensä Carl Gustaf Emil Mannerheimin kanssa ja avusti taloudellisesti muun muassa valkoisten asehankintoja. Hän sai sodan jälkeen Suomen 1. luokan vapaudenristin tunnustuksena palveluksistaan. Johan Mannerheim oli kiinnostunut myös luonnontieteistä ja kansatieteestä. Hän avusti rahallisesti serkkunsa Erland Nordenskiöldin (1877–1932) Etelä- Amerikkaan tekemiä tutkimusretkiä. Johan Mannerheimin Tukholmassa Villagatan 21:ssä sijainnut kaupunkiasuintalo on nykyisin Tšekin tasavallan suurlähetystön käytössä. Johan Mannerheim oli naimisissa vuodesta 1902 Sofia Palæmona Treschowin (1878–1948) kanssa. Heillä oli kuusi lasta joista tunnetuimmat olivat kirjailija Evo Mannerheim-Weckman ja vapaaherra, metsänhoitaja ja runoilija Augustin Mannerheim. Jokioisten kartanon paarakennus.JPG|Jokioisten kartano Grensholm-juni-2011-2.JPG|Grensholmin kartano Mannerheims familjegrav på Vånga kyrkogård i Norrköpings kommun, bild 1.jpg|Mannerheimien sukuhauta ==Lähteet== Luokka:Suomalaiset aateliset Luokka:Ruotsalaiset yritysjohtajat Luokka:Sortokausien aktivistit Luokka:Ruotsinsuomalaiset henkilöt Luokka:Vuonna 1868 syntyneet Luokka:Vuonna 1934 kuolleet
Siuron junaturma

Siuron junaturma on 21. helmikuuta 2011 Tampereen ja Porin välisellä rataosuudella Siurossa, Nokialla sattunut junaonnettomuus. Turma tapahtui, koska raiteille hyytynyttä tavarajunaa auttamaan tullut toinen juna törmäsi paikoillaan olevan junan viimeiseen vaunuun. Onnettomuus tapahtui hieman kello neljän jälkeen aamuyöllä, ja onnettomuudessa sai surmansa 27-vuotias veturinkuljettaja. Törmännyt juna kuljetti nikkelisulfidia, mutta tapauksesta selvittiin ilman ympäristövahinkoja. == Lähteet == Luokka:Nokia (kaupunki) Luokka:Junaonnettomuudet Suomessa Luokka:Vuoden 2011 onnettomuudet Luokka:2010-luvun onnettomuudet Suomessa Luokka:2010-luvun junaonnettomuudet Luokka:Siuro
Merry, Merry Christmas

Merry, Merry Christmas on New Kids on the Blockin vuonna 1989 julkaistu joulualbumi. Osa albumin kappaleista on coverversioita perinteisistä joululauluista ja osa yhtyeen omia, levyä varten sävellettyjä kappaleita. Kappale ”This One’s for the Children” julkaistiin myös singlenä samana vuonna albumin kanssa. Albumin päättävä kappale ”This One’s for the Children (Reprise)” on edellä mainitun kappaleen toisto, johon on lisätty Radisson Hotellissa, Allentownissa nauhoitettua yleisön taputusta. Kertosäkeessä kuultava kuoro on baptistikirkon lapsikuoro. == Kappaleet == # ”This One’s for the Children” 3:58 (säv ja san. M. Starr) # ”Last Night I Saw Santa Claus” 3:30 (säv ja san. M. Starr ja Al Lancellotti) # ”I’ll Be Missin’ You Come Christmas (A Letter to Santa)” 5:06 (säv ja san. Kenny Nolan ja M. Starr) # ”I Still Believe In Santa Claus” 3:24 (säv ja san. M. Starr ja Al Lancellotti) # ”Merry, Merry Christmas” 4:08 (säv ja san. M. Starr ja Al Lancellotti) # ”The Christmas Song (Chestnuts Roasting on an Open Fire)” 4:18 (säv ja san. Mel Torme ja Robert Wells) # ”Funky, Funky, Xmas” 5:06 (säv ja san. M. Starr ja Donnie Wahlberg) # ”White Christmas” 3:40 (säv ja san. Irving Berlin) # ”Little Drummer Boy” 4:14 (säv ja san. Katherine Kennicott Davis, Henry Onorati ja Harry Simeone) # ”This One’s for the Children (Reprise)” 1:13 (säv ja san. M. Starr) == Kokoonpano == * Joey McIntyre * Jordan Knight * Donnie Wahlberg * Danny Wood * Jonathan Knight == Äänityspaikat == * The House of Hits, Boston, Massachusetts * The House of Hits Mobile Unit, Radisson Hotel, Allentown, Pennsylvania * Mission Control, Boston, Massachusetts * Syncro Sound Studio, Boston, Massachusetts * Hit Recording Studio, Boston, Massachusetts Luokka:Vuoden 1989 joulualbumit Luokka:New Kids on the Blockin albumit
Lauren Boyle

Lauren Marie Boyle (s. 14. joulukuuta 1987 Auckland) on uusiseelantilainen uimari ja maailmanmestari. Boylen päälaji on vapaauinti, ja hän ui erityisesti kestävyysmatkoja. Boyle on ottanut osaa olympialaisiin kahdesti, vuosina 2008 ja 2012. ==Ura== Hän voitti ensimmäisen arvokisamitalinsa Kansainyhteisön kisoissa vuonna 2006. Mitali oli pronssinen, ja Boyle voitti sen naisten 4 × 200 metrin vapaauintiviestissä yhdessä Helen Norfolkin, Alison Fitchin ja Melissa Ingramin kanssa. Delhissä pidetyissä Kansainyhteisön kisoissa vuonna 2010 Boyle kirkasti neljän vuoden takaisen mitalinsa hopeiseksi, johdettuaan joukkueensa samalla matkalla viestissä toiselle sijalle. Muutkin mitalistimaat olivat samat kuin neljä vuotta aikaisemmin, mutta Boylen lisäksi vain Englannin Joanne Jackson oli säilynyt joukkueiden kokoonpanoissa Delhiin saakka. Boyle sijoittui Shanghain MM-kilpailuissa 2011 kuudenneksi 400 metrin ja kahdeksanneksi 800 metrin vapaauinnissa. Boyle oli mukana myös kesäuniversiadeissa vuonna 2011. Siellä hän kahmi itselleen neljä henkilökohtaista mitalia, joista kaksi oli kultaisia, ja yhden viestihopean. Boyle voitti Istanbulissa 2012 lyhyen radan maailmanmestaruuden 800 metrin vapaauinnissa ajalla 8.08,62. Lisäksi hän sai pronssia 400 metrin vapaauinnissa. Boyle voitti ensimmäiset pitkien ratojen MM-mitalinsa Barcelonassa 2013. 400 ja 800 metrillä hän oli kolmas, samoin kuin 1 500 metrin erittäin kovatasoisessa loppukilpailussa, jonka voittaja Katie Ledecky paransi vanhaa maailmanennätystä peräti 6,01 sekuntia. Boyle saavutti Glasgow'n Kansainyhteisön kisoissa 2014 kultaa 400 metrin ja hopeaa 800 metrin vapaauinnissa. Saman vuoden Tyynenmeren-mestaruuskilpailuissa hän sai hopeaa 800 ja 1 500 metrin sekä pronssia 400 metrin vapaauinnissa. Kazanin MM- kilpailuissa 2015 hän sai hopeaa 800 metrin vapaauinnissa ajalla 8.17,65 ja 1 500 metrin vapaauinnissa ajalla 15.40,14 sekä sijoittui viidenneksi 400 metrin vapaauinnissa. ===Olympialaiset=== Vuoden 2008 Pekingin olympialaisissa Boyle osallistui vain yhteen lajiin, 4 × 200 metrin vapaauintiin, mutta joukkueen suoritus alkuerissä hylättiin ankkuri Natasha Hindin lähdettyä omalle osuudelleen liian aikaisin. Uuden-Seelannin joukkue oli seitsemäntenä viimeiselle osuudelle lähdettäessä, joten joukkue olisi todennäköisesti karsiutunut finaalista ilman hylkäystäkin. Lontoon olympialaisissa 2012 Boyle osallistui kahteen lajiin, naisten 400 metrin ja 800 metrin vapaauinteihin. 400 metrillä Boyle oli välierien neljänneksi nopein uudella Uuden-Seelannin ennätyksellä 4.03,63. Loppukilpailussa vauhti ei ollut enää yhtä hyvä, ja hän jäi viimeiselle eli kahdeksannelle sijalle. 800 metrin alkuerässään Boyle ui ajan 8.25,91, joka oli myös uusi Uuden-Seelannin ennätys, ja riitti erien viidenteen sijaan. Finaalissa hän leikkasi vielä yli kolme sekuntia ennätyksestään, mutta jäi silti 2,4 sekunnin päähän pronssimitalista sijoittuen neljänneksi. ==Muuta== Boyle valmistui Kalifornian yliopistosta vuonna 2010. ==Lähteet== ==Aiheesta muualla== *Profiili Sports Reference -sivustolla Luokka:Uusiseelantilaiset uimarit Luokka:Vuonna 1987 syntyneet Luokka:Elävät henkilöt